Patrice Evra
<s>Patrice Latyr Evra (Dakar, 15. svibnja 1981.) je francuski nogometaš i reprezentativac koji trenutno igra kao lijevi bek za Olympique de Marseille.</s><s>Iako je karijeru započeo kao napadač, Evra danas igra isključivo u obrani, a legendarni trener Manchester Uniteda, Alex Ferguson, pohvalio ga je zbog njegovih sposobnosti vođe.</s><s>Tokom karijere je bio kapetan Manchester Uniteda i francuske reprezentacije.</s>

<s>Sin diplomata, Evra je rođen u Senegalu, a u Francusku se doselio u dobi od jedne godine.</s><s>Odgojen je u Francuskoj, gdje je i započeo nogometnu karijeru igrajući za klubove u regiji Île-de-France, poput CO Les Ulisa i CSF Brétignyja.</s><s>Godine 1997. imao je jednogodišnji boravak u Paris Saint-Germainu.</s><s>Samo godinu dana kasnije, Evra je službeno započeo profesionalnu karijeru, potpisavši ugovor sa sicilijanskim klubom S.C. Marsala 1912.</s><s>Nakon prve profesionalne sezone, Evra je 1999. potpisao za Monzu.</s><s>Nakon godinu dana, Evra se vratio u Francusku i potpisao za OGC Nice.</s><s>Isprva je u Nici igrao kao vezni igrač, ali se ubrzo prilagodio igri na mjestu stopera.</s><s>Godine 2003. potpisuje za AS Monaco i pomaže svojoj momčadi osvojiti Coupe de la Ligue.</s><s>S Monakom je prvi puta zaigrao u Europi, a tokom sezone 2003–04. je bio prvi izbor na poziciji lijevog beka za Monaco u finalu Lige prvaka.</s><s>Iste godine, UNFP ga je proglasio najboljim mladim igračem francuske lige, a uvršen je i u momčad godine.</s>

<s>Evrini nastupi u Monacu doveli su do transfera u Manchester United u siječnju 2006. godine.</s><s>Igrajući za Manchester, Evra je osvojio seriju trofeja, uključujući i Liga kup u svojoj debitantskoj sezoni.</s><s>Tokom druge sezone, Evra je došao ispred Mikaëla Silvestra i Gabriela Heinzea u izboru za prvog lijevog beka te je u međuvremenu osvojio pet naslova prvaka, jednu Ligu prvaka, jedno FIFA Klupsko svjetsko prvenstvo, tri Liga kupa i četiri Community Shielda.</s><s>Tri je puta imenovan u momčad godine engleske lige.</s><s>Zbog svojih nastupa u sezoni 2008–09., imenovan je i u FIFPro XI i u UEFA-inu momčad godine.</s><s>Nakon što je 2014. godine potpisao za Juventus, odmah je klubu pomogao osvojiti dvostruku krunu i izboriti finale UEFA Lige prvaka, a sljedeće sezone osvojio je i drugi naslov prvaka te talijanski superkup.</s><s>Za Staru damu je igrao do siječnja 2017. godine, kada prelazi u Olympique de Marseille.</s>

<s>Prije nego je nastupio za seniorsku reprezentaciju, Evra je igrao za U-21 reprezentaciju Francuske.</s><s>U kolovozu 2004. godine, Evra je debitirao za seniorsku reprezentaciju u prijateljskoj utakmici protiv Bosne i Hercegovine.</s><s>U tom je periodu sudjelovao na pet velika natjecanja - Europskim prvenstvima 2008., 2012. i 2016., te na Svjetskim prvenstvima 2010. i 2014. godine.</s><s>Kao kapetan momčadi na Svjetskom prvenstvu 2010. godine, Evra je smatran odgovornim za štrajk igrača i katastrofalni rezultat na tom prvenstvu, što je dovelo do njegove suspenzije.</s><s>Ipak, Didier Deschamps ga je vratio u reprezentaciju i Evra je danas prvi izbor na poziciji lijevog beka.</s>

<s>Francuski fudbaleri
Senegalski fudbaleri
Fudbaleri ili nogometaši AS Monaka
Fudbaleri ili nogometaši Manchester Uniteda
Fudbaleri ili nogometaši Juventusa
Fudbaleri ili nogometaši Olympique Marseillea</s>

